Vaniljahouse: 2014/07
Joskus ostin sukulaiselta vanhan jalkalampun sen jalan takia ja lampunvarjostin on pyörinyt käyttämättömänä monta vuotta. Nyt varjostinkin pääsi käyttöön uudella verhouksella ja ihan paraatipaikalle! Tykkään tästä tosi paljon, kiitos anopille :) Kälyn lamppua en oo vielä nähnyt, mutta samalla tyylillä sinnekkin on kattolamppu tehty. Mustaan tapettiin mulla on ollut jo pitkään viharakkaus suhde mut nyt se näyttää taas ihan hyvältä ja sopii tuon lampun kanssa. Varastossa odottaa maalausinspistä perintö puusohva jota oon hionut ja kuumailma puhaltanut useita tunteja tässä miehen loman aikana. Vielä on vähän hinkattavaa ennenku saa maalailla mut voiton puolella ollaan jo!
Huh hei, kyllä on kuuma! Mun makuun ulkona on nyt vähän liiankin kuuma minkäänlaiseen oleskeluun ja varsinkaan tekemiseen joten oon pysytellyt vaan sisällä Ellin kanssa. Ilmalämpöpumppu viilentää mukavasti ja aamulla jaksoin pitkästä aikaa kaivaa imurin ja mopinkin esiin ja sain siivottua alakerran. Kesällä sisälle kulkeentuu entistä enemmän roskaa ja samaan aikaan ainakin mä laiskistun siivoilujen kans, huono yhtälö ;) No mutta nyt kelpaa taas hetken!
Jokunen aika sitten kirpparilla tuli vastaan tuollaiset siniset kahvikupit. Sinisyydestä huolimatta otin ne mukaan kun hintaakin oli vain 0,2e kpl. Ajattelin istuttaa niihin krassin siemeniä kunhan muistan niitä ostaa. Bremenistä ostin taas keittiöpyyhkeen (1,5e) ja se päätyi keittiönseinälle. Elämäntaparemppa lipsahti vähän sivuraiteelle noiden reissujen aikana mutta nyt on taas kevyemmät ja kunnon ruuat kehissä. Oon löytänyt tosi hyvän luonnontuotteen aineenvaihduntaa kiihdyttämään ja näin ollen tietysti myös tehostamaan painonputoamista. Lomalla herkuttelutkaan ei saaneet suurta heilahdusta ylöspäin aikaan puntarilla. Lenkkeily ei kauheesti houkuttele näin kuumalla, vaikka tekosyyhän se on, tiedän ;)
Kirpulta eteiseen Meidän eteinen on maailman hankalin sisustettava. Käytävä, jossa on ovet vessaan ja kuistille, portaat yläkertaan ja kulku keittiöön. Tässä portaiden alla oli aikoinaan ihana pikku komero joka ois ollu kiva paikka säilöä kaikkea, mut se joutui valitettavasti remppaillessa purkutuomion alle. Muutama viikko sitten kyllästyin lopullisesti eteisen keltaiseen seinään. Varastosta löytyi onneksi harmaan maalin jämät jotka sutaisin seinään. Tuli niin paljon parempi! Värikaudet taitaa olla nyt (ainakin tältä erää!?) tässä torpassa nähny ja nyt tykkään taas hieman ruskeastakin..ja ehkä vähän myös romanttisemmasta tyylistä!?
Viime viikolla löysin kirpparilta puulaatikon ja eilen keksin että se vois sopia tähän seinälle. Instassa näkyykin kuva laatikosta ennen seinälle menoa. Pari pikkukoria mahtui hyllylle pienimmän pipoille ja tumpuille ja tasolle mahtuu jotain kivaa koristetta. Naulakotkin bongasin varastosta ja ne ruuvailtiin laatikon pohjaan kiinni.
Dream taulu clasulta, 5e :) Tälläistä tänne! Miehellä on vielä tämä viikko lomaa jäljellä ja loppuviikolle on kivoja suunnitelmia tiedossa joten kivaa viikonjatkoa kaikille kurkkijoille!:)
Olin suunnitellut ostavani Nicolas Vahen juttuja mut just niitä en nyt tietenkään löytänyt ollenkaan. Pubissa oli sisustusosaston järkkäily menossa josta niitä ennen joulua ostin. Muutama kiva pikkujuttu löytyi, lasipullo/maljakko, puinen tarjotin ja laatikko, vähän astioita, tähtiliina ja keittiöpyyhe. Tähdet ja tekstijutut vetää ainavaan puoleensa, en kyllästy niihin varmaan koskaan :) Tätä tähtiliinaa katoin liikkeessä että onko se musta vai sininen. Sininenhän se on ja ei oikeestaan yhtään hullumpi! Eihän sitä koskaan tiedä vaikka tulis taas se sininen kausi takaisin!? No ei sentis mut pieninä ripauksina se menee. Mä löysin itseasiassa kirpultakin viime viikolla pari kuppia joissa on sinistä. Kuvailen nekin pian.
Täällä on sadepäivä ja ukkonenkin jyrisee. Mä pelkään ukkosta ja oon täällä kiskonu johtoja irti seinistä ja sulkenu kaikki mahdolliset luukut pallosalaman pelossa. Huih! Päätin ennen reissuun lähtöä etten kurki nettiin yhtään puhelimella vaikka se ois ollu mahdollista mm. hotellissa. Niin vaan sinnittelin 3 päivää eikä se ollut edes vaikeaa! Nyt onkin paljon lemppariblogien päivityksiä luettavana, vaikka blogimaailma aina kesäisin hieman hiljeneekin. Ihana nähdä että ootte kuitenkin tänne blogiin kurkkineet vaikka ei oo päivityksiä tullutkaan. Eiköhän postaustahti tästä taas syksyyn mennessä reipastu :)
Täällä on hieman lomailtu blogimaailmasta. Eilen kotiuduttiin Ruotsin reissulta. Oltiin pari yötä laivassa ja kolme päivää Tukholmassa. Reissu sujui hyvin, Ellin kanssa oli tosi helppo matkustella. Vili oli aikoinaan samanikäinen kun reissailtiin hänen kanssaan ekaa kertaa Tukholmaan. Nyt käytiin Junibackenissa ja Tivolissa. Kivoja paikkoja molemmat ja niihin saikin aikaa kulumaan. Jonottamiseenkin meni paljon aikaa mut mikäs kiire lomalla onkaan :) Junibacken oli just niin kiva kuin ajattelinkin. Sinne ei vaan saanut ottaa rattaita mukaan ollenkaan joten kanniskeltiin Elliä vuorotellen. Rattaille oli ulkoa varattu katostilaa ja sisältä löytyi onneksi säilytyslokeroita laukuille. Junista löytyy mm. upea Peppi pitkätossun talo kaikkine yksityiskohtineen, löytyi piparitaikina lattialta ja jalkoihin laitettavat harjat siivousta varten. Mikko Mallikkaan talo, muumitalo, liukumäkiä ja vaikka mitä pienille lapsille.
Liikuttiin metrolla paikasta toiseen ja Junibackeniin mentiin lautalla. Mukava reissu, säätkin suosi ja kokoajan oli sopivan lämmin. 5-vuotiaan uhmaa ja vinkumista lukuunottamatta oikein kiva irtiotto kotioloista! Käväisin muutamassa putiikissa ja jotain pientä ostinkin. Koitan kuvailla niitä pian toiseen postaukseen. Kaamee sotku täällä ja villakoirat vilisee pitkin nurkkia! Ulkona on kuitenkin taas sen verran kiva ilma et taidan jättää nuo koiruudet vielä hetkeksi rauhaan.
Patio on talon päädyssä, ekan kuvan grillin vierestä menee pari rappusta terassille. Viime kesänä täällä oli se lavasohva joka nyt on terassilla. Taljat ei nyt oo kovin kesäiset, mutta jotain penkeille piti laittaa kun ne on muuten tosi kuumat istua. Punaisessa puulaatikossa kasvaa herneitä ja muutamia palkoja siellä jo onkin. Kolmionmallinen purje pation yllä suojaa hieman auringon paahteelta.
Helteet taitaa helliä koko Suomea. Huomaa puutarhassakin miten kasvitkin tykkää lämmöstä:) Elli nukkui tänään päikkäreitä autotallissa vaunuissa, siellä on mukavan viileä, voisin nukkua siellä itekkin.
Viikonloppu meni juhliessa miehen pojan ripillepääsyä ja lisäksi pääsin hyvään alkuun hiomisprojekti kakkosen kanssa. Pakko hyödyntää mahdollisimman paljon tuota miehen kesälomaa ja tehdä kaikkia juttuja, mitä ei huvita edes aloittaa jos ei toinen oo paikalla lapsenvahtina.
Eilen käytiin torilla kahvilla ja on niin mukavaa kun tuolla keskustassa on näin kesällä paljon muitakin liikkeellä. Huomenna alkaakin täällä tangomarkkinat, kaikenlaisia kojuja oli jo nyt pystyssä.
Koruarvonnan voittaja on arvottu. Kiitokset Vernadalle arvontapalkkiosta sekä kaikille osallistuneille!Vernadapuodissa on muuten nyt kesäale,käykää kurkkimassa:) Onnea Jemina, laita mulle sähköpostia niin saadaan palkinto matkaan.
Jemina27. kesäkuuta 2014 8.51
Vielä tämä päivä on aikaa osallistua koruarvontaan täällä!
Ihana helleviikko edessäpäin, nautitaan :)
Viime viikolla vaihdoin makkarissa vaatekaapin ja lipaston paikkoja ja se johti siihen, että irrotin sieltä seinältä mustat hyllyt pois. Hyllyt seikkaili ensin olkkariin harkkotasoiksi ja sitä virkaa aikemmin toimittaneet massiiviset ja painavat puutasot siirtyi muualle, toinen terassille ja toinen ruokailuhuoneeseen sohvan taakse tasoksi. Harkkotaso alkoi kuitenkin kyllästyttää olkkarissa ja vein sen Vilin huoneeseen. Olkkariin seilasi harkkotason tilalle jotain mitä oon sinne ostanut jo muutama vuosi sitten. Joskus sitä hyväksi todettua on vain turha mennä vaihtamaan, mut pakkohan sitä on aina kokeilla josko kumminkin joku toinen juttu toimisi paremmin.
Miehellä alkoi tänään vihdoin kesäloma ja musta tuntuu niinku mullaki ois alkanu loma, kun saan vähän apuja näihin päiviin. Nyt taitaa säätkin sopivasti lämmetä. Tänään käytiin Ellin kanssa 5kk neuvolassa. Miten tää aika on mennyt näin äkkiä. Iso tyttö jo. Seuraavaksi aletaankin syömään lihoja ja puuroja :) Olin ihan varma et nyt rokotteesta tulee jotain oireita mut ei, toisesta piikistä ei tarvinnut yhtään edes itkeä. Superkiltti tapaus täällä, ainavaan!
Juhannuksena aloittamani maalausprojekti on vihdoin valmis ja paikoillaan. Kurkataan sitä ens kerralla. Instaseuraajat näkikin eilen jo vilahduksen siitä ;) Kiitos hurjasti kaikille edelliseen postaukseen kommentoineille tsempeistä! Vastaan kaikkiin viesteihin heti kun ehdin :) Oikein mukavaa ja lämmintä viikonloppua!
Reipasta tiistai huomenta kaikille!
Täällä on päivä käynnistynyt jumppapallon ja kahvakuulan kimpussa. Aamupuurot ja kahvit nassussa ja nyt suihkunraikkaana koko päivä edessä! Ja löytyykö energiaakin? Löytyy! Muistatteko kun kirjoittelin täällä laihisjutuista, kahdentoista kilon karistamisyrityksistä? No arvaatteko miten siinä kävi?!
Kaikkihan sujui silloin ihan hyvin muutaman viikon, ruokavalio oli (mielestäni) ihan kunnossa ja herkuttelinkin vain lauantaisin. Painokin putosi muutaman kilon. Sitten tuli Ellin ristiäiset. Sen päivän herkuttelun jälkeen tuntui yhtäkkiä ihan mahdottomalta palata taas siihen suht järkevään syömiseen takaisin. "No mä aloitan sitten maanantaina, en nyt viitti kun tässä on sitä ja tätä ja tuota ja vappua tulossa ja pitää kuitenkin herkutella". Jossain vaihees uskaltauduin taas puntariin ja kaikki kilot oli tullu takaisin mitkä sain pudoteltua. Eipä se mikään ihme ollutkaan. Mun pelastus oli eräs facebook ystävä, keneen olen tutustunut vuosia sitten eräällä foorumilla kun suunniteltiin häitä. Tämä nainen opiskelee parasta-aikaa personal traineriksi ja mä pääsin hänen harjoitusasiakkaaksi. Välimatkaa meillä on muutama sata kilsaa ja kaikki yhteydenpito hoidetaan netin kautta. Voin kertoa ettei ollu kovin mieltä ylentävää otattaa itestä kuvia joka suunnasta ja vielä lähettää niitä eteenpäin. Sitä huomas olevansa isompi mitä on kuvitellutkaan. Mutta suunta siitä oli vain ylöspäin ja uudistetun ruokavalion avulla homma lähti liikkeelle, hitaasti mutta varmasti.
Nyt takana on 7 viikkoa uutta ruokavaliota yhdistettynä liikuntaan. Mä tykkään enemmän jumppailla kotona kun käydä salilla ja sainkin lihaskunto-ohjelman mitä pystyn tekemään kotona. Useimmiten teen sen heti aamulla niin on liikunnat siltä päivältä pulkassa, usein kun iltaisin on niin helppo lösähtää vaan sohvalle. Lenkkeiltyäkin on tullut jonkin verran, sitä pitäis vaan harrastaa vieläkin enemmänkin. Vedenjuontia on pitänyt opetella ja nyt oon saanut siitäkin tavan, helposti menee kolme litraa päivässä. Kiloja on pudonnut muutama ja senttejäkin kadonnut jokunen. Eniten innoissani oon kuitenkin siitä että oon vihdoin oppinut syömään järkevästi ja tiedän, että kun jatkan näin, ei mun tarvi ens keväänä olla sillä ainaisella kesäkuntoon laihiksella. Herkkupäiviä pidän edelleen silloin tällöin. En joka viikko ja nyt se herkkupäivä tarkoittaa lähinnä herkkuiltaa, eikä sitä et syödään kokopäivän överiksi ja hups, jatkuu vähän vielä sunnuntaillekkin kun noita karkkeja nyt jäi ja ovat tuossa kulhossa ainavaan tyrkyllä.
Nyt riittää paljon paljon vähempi!
Kuulun myös tunnesyöjiin, mikä ihme siinä onkaan että ärsyttävän päivän jälkeen on vain muka ansainnut vähän suklaata? Tai ihan kivankin päivän päätteeksi? No kun tulee tuo lempparisarja telkkarista. Mitös leivottais kun on viikonloppu? Aina on syy herkutella. Tai siis oli :)
Tavoite olis pikkuhiljaa, ehkä syksyyn mennessä saada nuo loputkin kilot pois. Sitten edessä onkin se vaikein osuus, ylläpito.
Mua jo hieman jännittää miten käy kun kolmen kuukauden harjoitusasiakas-suhde loppuu enkä ole tilivelvollinen joka maanantai jollekkin kuluneesta viikosta. Toisaalta nyt tuntuu siltä että oon vihdoin saanut kunnon kipinän tähän elämäntapa remppaan enkä enää voisi kuvitellakkaan palaavani siihen vanhaan ruokavalioon. Yleensä mun laihikset on sujunu pari viikkoa hyvin, kolmannella viikolla on alkanu kyllästyttää ja pikkuhiljaa koko touhu on karannu käsistä. Ei oo kiinnostanu tarpeeksi.
Mutta NYT mä oon oikeilla jäljillä! Jes!:)